Пейо Яворов
Сърце, сърце, смили се клето…

chitanka.info

Сърце, сърце, смири се клето, —

от зло предчувствие обзето,

защо тревожно биеш ти?

Съдбата даде ли ти нещо,

че днес, настръхнала зловещо,

да може да го похити?

Животът ли? Ах, той един е —

и ти не искаш да премине

без диря някаква в света;

но колко пъти си, унило,

изстивало към всичко мило

и пожелавало смъртта?

Издание:

П. К. Яворов, „Събрани съчинения в пет тома“, Български писател, С.1977–1979, под редакцията на К. Куюмджиев

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.